Tõnis Blank

Tõnis Blank (sündinud 5. novembril 1954 Tartus) on eesti majandustegelane ja poliitik.

Haridus
Ta on lõpetanud 1973. aastal Elva Keskkooli ja 1978. aastal Tartu Riikliku Ülikooli majandusteaduskonna majandusküberneetika erialal.http://vvk.ee/varasemad/k99/kandidaadid/2864.html

 Töökäik ja tegevus ühingutes 
Blank töötas aastatel 1993–1997 Kehtna Ettevõtluse Arendusühistu (Kehtna Hoiu-laenuühistu eelkäija) pearaamatupidaja-finantsjuhina. Ta on siiani Kehtna Hoiu-laenuühistu juhatuse ja krediidikomitee liige. 

Aastatel 1997–2000 töötas ta Eesti Ühistegelise Liidu juhatuse esimehe ja tegevjuhina, 2000–2002 Eestimaa Põllumajandustootjate Keskliidu tegevjuhina ja 2002–2004 Maaelu Edendamise Sihtasutuse juhatuse liikme ja tegevjuhina. Aastatel 2010–2015 oli ta Eesti Raamatupidajate Kogu juhatuse esimees. 

Aastatel 2004–2009 ja 2015–2017 oli ta Rapla maavanem. 

Aastatel 2018–2024 oli ta Rapla Kesklinna Kooli direktor.

 Poliitiline tegevus 
Aastatel 1999–2004 kuulus Tõnis Blank Kehtna Vallavolikogu koosseisu. Aastatel 2004–2009 ja 2015–2017 oli ta Rapla maavanem.

 Isiklikku 
Tema vanaonu oli vaimulik Uno Plank (1936. aastani Blank).

Viited

Kategooria:Eesti majandustegelased
Kategooria:Rapla maavanemad
Kategooria:Tartu Ülikooli majandusteaduskonna vilistlased‎
Kategooria:Sündinud 1954